Atna flyplass

Atna flyplass er en flyplass som ligger på sørøstsiden av Atna sentrum i Stor-Elvdal kommune i Innlandet fylke. Flyplassen ligger på et område tilhørende Atna idrettspark -  nær det nå nedlagte Atna Bryggeri, og er en liten flyplass med hovedsakelig privat og lokal bruk.

 Historie 
Flyplassen ble anlagt på slutten av 1960-tallet for å støtte skogbrukssektoren, spesielt med gjødsling og sprøyting av skogeiendommer. De første årene var den primært i bruk til slike formål. Rullebanens fundament består angivelig av flis fra det lokale sagbruket som lå i nærheten. s. 122

Det er ingen formell operatør eller ansvarshavende for driften. Så i perioder med begrenset vedlikehold har det ført til at flyplassen har stått i fare for å gro igjen eller utvikle et ujevnt dekke, noe som gjør den mindre egnet for flyaktivitet. Likevel har Atna idrettslag gjennom flere år påtatt seg vedlikeholdet flyplassen gjennom dugnad, og på denne måten klart å holde flyplassen åpen.

 Flybevegelser 
Landingsbanen er i dag regulert slik at aktivitet kun skal foregå på dagtid i månedene april-septemberReguleringsplan Atna idrettspark - sluttbehandling (28.04.2021).

I en støyberegningsrapport fra 2020 ble det anslått at flyplassen har rundt 125 flybevegelser per måned. De fleste bevegelsene utføres av tre flytyper:SINTEF - Støyberegning for Atna flyplass

 Cessna 172 (C172)
 Piper Cherokee (PA-28)
 Aerospool Dynamic (WT9)

Det er en viss usikkerhet rundt rullebanens dimensjoner. Den har trolig vært rundt 500 x 25 m frem til rundt 2020, da det fremkommer i en detaljregulering fra kommunen at rullebanen er utvidet. Reguleringsplanen angir at ny maksimal lengde kan være 720 m, men trolig er den utvidet til kun 650 m. Rullebanens bredde med fast dekke begrenses til 10 m. Resterende areal skal anlegges med gress.Detaljregulering for Atna idrettspark - Planbeskrivelse (revidert 10.07.2020)

 Hendelser 
Fredag 18. mai 1973 havarerte et rekognoseringsfly på vei fra Hamar til Røros ved flyplassen. Piloten var alene i flyet, og ingen ble skadet.

 Referanser 

 Se også 
 Liste over flyplasser i Norge

 Eksterne lenker 
 Atna på norskeflyplasser.no

Kategori:Flyplasser i Innlandet
Kategori:Samferdsel i Stor-Elvdal
Kategori:Byggverk i Stor-Elvdal